Vytautas Jonas Kasputis

Vytautas Jonas Kasputis (1942 m. kovo 25 d. Kunigiškiuose, Šiaulių apskr.) – Lietuvos architektas, humanitarinių mokslų daktaras.

Biografija 
1965 m. baigė Kauno politechnikos institutą. 1972 m. architektūros mokslų kandidatas. 1974-1975 m. ir 1978 m. stažavo Maskvos architektūros institute, 1985 m. – Maskvos aukštojoje pramoninės dailės mokykloje.

1965-1971 m. Kauno politechnikos instituto, 1971-1983 m. Vilniaus inžinerinio statybos instituto, nuo 1983 m. Vilniaus dailės akademijos Klaipėdos vizualinio dizaino katedros dėstytojas, nuo 1988 m. šios katedros vedėjas, nuo 1995 m. profesorius.

Mokslinė veikla 
Tyrinėja Lietuvos architektūros ir urbanistikos paminklus, juos inventorizuoja. Paskelbė daugiau, kaip 40 mokslinių publikacijų, išleido 15 mokymo metodinių priemonių. Sukūrė skulptūrinės plastikos, tapybos, fotografijos kūrinių.

Šaltiniai 

Lietuvos architektai
Lietuvos pedagogai
Lietuvos architektūros mokslininkai